খরচের বহুমুখী খাত  টাকা কোনও সমস্যা নয় এই ধ্যান ধারণায় যারা বিশ্বাসী তারাও খরচ করতে দ্বিধাগ্রস্ত হন। কিন্তু ইউপিডিএফ অর্থ ব্যয়ের ব্যাপারে সামান্য পরিমাণ কার্পণ্য করে না। রাজস্থলী থেকে পাওয়া নথিপত্রে ব্যয়ের চিত্র দেখে অন্তত তাই মনে  হয়। দলটির খরচের খাত বহুমুখী। প্রধান খাতগুলো হলো : এনজি বাজেট, সাংগঠনিক খরচ, নিরাপত্তা, কর্মীভাতা, কর্মীদের পরিবারভাতা, তথ্য সংগ্রহ খরচ, বান্দরবান বাজেট, কর্মী ও এনজিদের চিকিৎসা ভাতা এবং কর্মীদের বাড়ি নির্মাণ। খরচের সংক্ষিপ্ত নমুনা অনেকটা এ রকম :  এনজি ব্যয় : গত ৬ মাসে রাজস্থলীতে সংগঠনটি এনজি বাবদ বড় অঙ্কের টাকা ব্যয় করেছে। সূত্রমতে, এনজি হলো বিশেষ প্রশিক্ষণপ্রাপ্ত ক্যাডার। এদের ভরণপোষণের ব্যয়টাও তাই চড়া। এনজি ব্যয়ের চিত্র : ৬ মে ২০১০ (এনজি তুফান) ১ হাজার টাকা, ২ মে ২০১০ (এনজি বাজেট) ১০ হাজার টাকা, ১  এপ্রিল ২০১০ (এনজি বাজেট) ১৫ হাজার ৫শ টাকা, ১ এপ্রিল ২০১০ (এনজি সাধন) ৫শ টাকা, ২০ মার্চ ২০১০ (এনজি বাজেট) ১০ হাজার টাকা, ২৪ মার্চ ২০১০ (এনজি তুফান) ১ হাজার টাকা, ১০ মার্চ ২০১০ (এনজি বাজেট) ৫ হাজার টাকা, ১২ মার্চ ২০১০ (এনজি বাজেট) ৫ হাজার টাকা, ৫ মার্চ ২০১০ (এনজি বাজেট) ১০ হাজার টাকা, ৩ মার্চ (এনজি বাজেট) ১০ হাজার টাকা, ২ ফেব্রুয়ারি ২০১০ (এনজি বাজেট) ১০ হাজার টাকা, ১৫ জানুয়ারি ২০১০ (এনজি বাজেট) ৫ হাজার টাকা, ২ জানুয়ারি ২০১০ (এনজি বাজেট) ৮ হাজার টাকা, ৩ জানুয়ারি ২০১০ (এনজি তুফান) ২০ হাজার টাকা, ২৭ ডিসেম্বর ২০০৯  (এনজি কাপড়) ২০ হাজার টাকা, ২৭ ডিসেম্বর, ২০০৯ (এনজি তরু-চিকিৎসা) ৫ হাজার টাকা ও ৯ ডিসেম্বর, ২০০৯ (এনজি বাজেট) ২০ হাজার টাকা।  কর্মীভাতা ও পরিবারভাতা : ইউপিডিএফ রাজস্থলী শাখার ৭ জন কর্মীকে নিয়মিত কর্মীভাতা দেয়। এসব কর্মীর পরিবারকে দেওয়া হয় পরিবারভাতা। কর্মীভাতা সব সদস্যের জন্য একই, ২শ ৫০ টাকা। তবে পরিবারভাতায় আছে তারতম্য। পরিবারভাতার চিত্র দেখে অনুমান করা হচ্ছে, কর্মীদের গ্রেড অনুসারে তাদের পরিবারকে ভাতা দেওয়া হয়। গ্রেড হচ্ছে যথাক্রমে ২ হাজার টাকা, ১ হাজার ৮শ ৫০ টাকা, ১ হাজার ৭শ ৫০ টাকা, ১ হাজার ৪শ ৫০  টাকা ও ১ হাজার ৩শ ৫০ টাকা। কর্মীভাতার নমুনা : ২ মে ২০১০ (কর্মীভাতা, ৭ জন) ১ হাজার ৭শ ৫০ টাকা, ২ মে ২০১০ (পরিবার ভাতা, ৭ পরিবার) ১২ হাজার ২শ টাকা, ১ এপ্রিল ২০১০ (পরিবার ভাতা, ৭ পরিবার) ১২ হাজার ২শ টাকা, ১ এপ্রিল ২০১০ (কর্মীভাতা, ৫ জন) ১ হাজার ২শ ৫০ টাকা, ৩ মার্চ ২০১০ (পরিবার ভাতা, ৭ পরিবার) ১২ হাজার ২শ টাকা, ৩ মার্চ ২০১০ (কর্মীভাতা, ৫ জন) ১ হাজার ২শ ৫০ টাকা, ১ ফেব্রুয়ারি ২০১০ (পরিবার ভাতা, ৭ পরিবার) ৮ হাজার ৬শ টাকা, ২ ডিসেম্বর, ২০০৯ (কর্মীভাতা) ১ হাজার ৪শ টাকা, ২ ডিসেম্বর, ২০০৯ (পরিবার ভাতা, ৭ পরিবার) ১২  হাজার টাকা। উল্লেখ্য, ইউপিডিএফ কর্মী ও পরিবারভাতা প্রতি মাসের ৪ তারিখের মধ্যেই পরিশোধ করে যা অনেকক্ষেত্রে সরকারি চাকরিতেও মানা সম্ভব হয় না।  তথ্য সংগ্রহ : ইউপিডিএফ ভোটার তথ্য সংগ্রহ করেছে এমনটা কখনও শোনা যায়নি। আদমশুমারি বা পশুশুমারিও তারা কখনও করেনি। কারণ, এই খরচগুলো সরকারই রাষ্ট্রের জন্য করে থাকে। তারপরও ইউপিডিএফ তথ্য সংগ্রহের পেছনে অর্থ ব্যয় করে। অনেকের অভিমত, প্রতিপক্ষ সম্পর্কে গোয়েন্দাগিরিই হচ্ছে এই তথ্য সংগ্রহের উদ্দেশ্য। রাজস্থলী থেকে প্রাপ্ত নথিতে দেখা যাচ্ছে, জানুয়ারি থেকে এপ্রিল ২০১০ পর্যন্ত তথ্য  সংগ্রহের জন্য ৬ কিস্তিতে ৫ হাজার ৫শ টাকা ব্যয় করা হয়েছে। ১২ ও ১৩ জানুয়ারি ২০১০ সংবাদ সংগ্রহে ব্যয় করা হয়েছে ২ হাজার টাকা।  নিরাপত্তা : খরচের খাত হিসাবে লেখা আছে নিরাপত্তা। কিন্তু কিসের নিরাপত্তা তা উল্লেখ নেই। নিজস্ব কর্মী ও ক্যাডারই তো নিরাপত্তা ব্যবস্থা করে তাই নিরাপত্তা খাতটি ভিন্ন তাৎপর্য বহন করে। সূত্রমতে, এই নিরাপত্তা ব্যয় সম্ভবত স্থানীয় প্রশাসনকে ম্যানেজ করার জন্যই। তবে খাতটি সম্পর্কে সুস্পষ্ট ধারণা পাওয়া যায়নি। নিরাপত্তা বাবদ ব্যয় নিম্নরূপ : ৫ মে ২০১০ ২ হাজার টাকা, ৫ এপ্রিল ২০১০ ৫ হাজার  টাকা, ৭ এপ্রিল ২০১০ ৫ হাজার টাকা, ২৮ মার্চ ২০১০ ২ হাজার ৫শ টাকা, ১৯ মার্চ ২০১০ ২ হাজার টাকা, ৮ মার্চ ২০১০ ১ হাজার ৫শ টাকা, ৫ মার্চ ২০১০ ২ হাজার টাকা, ৯ ফেব্রুয়ারি ২০১০ ৬ হাজার টাকা ও ৪ ফেব্রুয়ারি ২০১০ ১ হাজার টাকা।  সাংগঠনিক ব্যয় : সাংগঠনিক কার্যক্রম চালাতে ইউপিডিএফ রাজস্থলী ইউনিট জানুয়ারি ২০১০ থেকে মে ২০১০ পর্যন্ত ১০ কিস্তিতে প্রায় ৮ হাজার টাকা খরচ করেছে। কর্মীদের বাড়ি নির্মাণেও টাকা দেওয়া হয়েছে। ২৮ এপ্রিল ২০১০ কর্মী তপনের বাড়ি নির্মাণে দেওয়া হয়েছে ৫ হাজার টাকা। বান্দরবানের রুমা ও বালাঘাটায় সংগঠনটির  তৎপরতা চলছে। সেখানে রাজস্থলী থেকে ৩ কিস্তিতে ৫৫ হাজার টাকা পাঠানো হয়েছে যা এভাবে উল্লেখ আছে : বান্দরবান বাজেট (২ মে ২০১০) ২০ হাজার টাকা, বান্দরবান বাজেট (১ মার্চ ২০১০) ২০ হাজার টাকা, বান্দরবান বাজেট (৪ ফেব্রুয়ারি ২০১০) ১৫ হাজার টাকা।  এ ছাড়া খানাপিনা, হলুদ উৎপাদন, চা-নাশতা, মাংস, গাড়ি ভাড়া, কার্ড (এনজিসহ) বাজার, ফোন মেরামত, চিকিৎসা সাহায্য, ছুটি ভাতা, যাতায়াত, অফিস খরচ, মৈত্রী বিহার বুদ্ধমূর্তি, মাছ, পানি, আপ্যায়ন, আপেল, আঙ্গুর, ফরেস্ট, ধর্ম-কর্ম, ওষুধ, ডাক যোগাযোগ, চাল, ছাগলের মাংস, বিয়ে, হলুদ উত্তোলন,  পোশাক বিল, বৌদ্ধ মেলায় দান, পেপার বিল, দোকান বাকি পরিশোধ, কমলা, পান সিগারেট, বিদ্যুৎ বিল, বই, শিক্ষা সফর, শিম বীজ, জুম কাটা, উপহার, জুতা/স্যান্ডেল ক্রয়, তামাক, সমাবেশ প্রস্তুতি, রেক্সিন, কাঁচা বাজার, সিমেন্ট+মিস্ত্রি, ব্যাটারি, সাবান, তেল প্রভৃতি খাতে পুনঃ পুনঃ ব্যয় করেছে রাজস্থলী ইউপিডিএফ।  রাজস্থলীতে প্রাপ্ত নথিতে তারিখ উল্লেখ ছাড়াই একটি অঙ্ক করা হয়েছে। যেখানে মোট আয় লেখা আছে ৪ লাখ ৩২ হাজার ৬শ ৩০ টাকা। ব্যয় উল্লেখ আছে ১ লাখ ৮৯ হাজার ২শ ৯৬ টাকা। স্থিতি দেখানো হয়েছে ২ লাখ ৪৩ হাজার ৩শ ৩৪ টাকা। একটির  নথির ওপরে স্থিতি উল্লেখ আছে ২ লাখ ১২ হাজার ৪শ ৩০ টাকা।